
ДО							
ОБЩИНСКИ СЪВЕТ						
П О М О Р И Е

ДОКЛАДНА  ЗАПИСКА
От  Адам Георгиев Адамов 
Председател на  Общински съвет – Поморие

Относно: Приемане отчета за дейността на Общински съвет -  Поморие и неговите комисии /мандат 2023–2027г./ за периода 01.07.2024г – 31.12.2024г.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

        На основание чл.27, ал.6, от ЗМСМА и чл.12, ал.1, т.6 от Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие, внасям за разглеждане отчет за дейността на Общински съвет -  Поморие и неговите комисии. 
        Представям на вашето внимание отчета за нашата дейност за периода 01.07.2024г – 31.12.2024г. и ви предлагам да приемете следното

РЕШЕНИЕ:
На основание чл.27, ал.6 от ЗМСМА и чл.12, ал.1, т.6 от Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие, Общински съвет – Поморие приема/не приема отчет за дейността си за периода 01.07.2024г – 31.12.2024г.
Приложеният отчет е неразделна част от настоящото решение.



С уважение,

АДАМ АДАМОВ							
Председател на Общински съвет – Поморие

О Т Ч Е Т
За дейността на Общински съвет – Поморие и неговите комисии /мандат 2023-2027г./ за периода 01.07.2024г – 31.12.2024г.

	УВАЖАЕМИ ОБЩИНСКИ СЪВЕТНИЦИ,
	УВАЖАЕМИ СЪГРАЖДАНИ,

	Настоящият отчет е изготвен на основание чл.27, ал.6 от ЗМСМА и чл.12, ал.1, т.6  от Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие.
	Общински съвет – Поморие, мандат 2023-2027г. е конституиран след провеждане на първото заседание, състояло се на 08.11.2023г.
	Като орган на местното самоуправление Общинския съвет приема решения в рамките на своята компетентност при спазване изискванията на закона и съобразяване с интересите на гражданите на общината.

През отчетния период постоянните комисии са провели общо 58 заседания, в това число 9 самостоятелни, 19 съвместни (от две или повече комисии), 6 разширени (с участието на всички комисии) и са взели 788 решения, както следва:
	
Комисията  по законност и обществен ред е провела 12 заседания, от които 2 самостоятелни, 4 съвместни и 6 разширени и е приела 139 решения;
Комисията по устройство на територията, строителство, околна среда и общинска собственост е провела 11 заседания, от които 1 самостоятелно, 4 съвместни и 6 разширени и е приела  154 решения.
Комисията по финанси и европейска интеграция е провела 11 заседания, от които 1 самостоятелно, 4 съвместни и 6 разширени и е приела 161 решения.
Комисията по туризъм, търговия, спорт, младежки дейности и основни поминъци е провела 12 заседания, от които 2 самостоятелни,  4 съвместни и 6 разширени и е приела 152 решения.
	Комисията по образование, култура, вероизповедания, здравеопазване и социална политика е провела 11 заседания, от които 2 самостоятелни, 3 съвместни и 6 разширени и е приела 177 решения.
	Комисия по Закона за противодействие на корупцията е провела 1 заседание, на което е приела 5 решения.

За отчетния период Общински съвет – Поморие, мандат 2023-2027г. е провел 5 редовни и 6 извънредни заседания, и е приел 150 решения, от които 139 с пълно мнозинство от броя присъстващи на заседанията.  
	
[bookmark: _GoBack]На основание Правилника за отпускане и изплащане на еднократни парични помощи в полза на физически лица за здравни нужди, за стимулиране  раждането и отглеждането на деца и за лица с репродуктивни проблеми, жители на  Община Поморие, Общински съвет – Поморие, мандат 2023-2027г. през отчетния период е предоставил еднократни безвъзмездни финансови помощи общо на 38 лица в размер 32 644 лева, съответно:
- на 27 лица – еднократна помощ за новородено в размер на 24 312 лева;
- на 11 лица (две от които са предоставени за деца) – еднократна помощ за медицински нужди в размер на 8 332 лева. 

Приети нови подзаконови нормативни актове, както следва:
	
- Нов Правилник за организацията и дейността на Общинско предприятие „Социално обслужване” (ОП „СО“) гр. Поморие.

През отчетния период Общинския съвет е приел следните изменения и допълнения в действащи подзаконови нормативни актове и правилници:

- Изменение на Наредба № 1 за реда за придобиване, управление и разпореждане с общинско имущество на Общински съвет Поморие;
- Наредба за изменение на Наредба № 16 за управление на общинските горски територии собственост на Община Поморие;
- Наредба за изменение и допълнение на Наредба № 8 за определяне размера на местните данъци на територията на Община Поморие;
- Изменение и допълнение на Приложение № 1 и Приложение № 2 на Правилник за организацията и дейността на Общинско предприятие „Озеленяване, горско и селско стопанство” – Поморие;
- Правилник за изменение и допълнение на Правилник за организацията и дейността на Общински съвет – Поморие, неговите комисии и взаимодействието му с общинската администрация на Община Поморие;

През отчетния период Общински съвет – Поморие даде съгласие за кандидатстване по следните оперативни програми и проекти:

- За разработване и изпълнение на пълно проектно предложение „Shared - Shores&Stories: Discovering the Rich Cultural Heritage&Terroir of Pomorie- Кırklareli Tourist Area“ Програма ИПП България-Турция 2021-2027 и за осигуряване на устойчивост на резултатите от проекта за период от 5 години след завършване на фазата на изпълнение;
- За подписване на Споразумение за партньорство по проект: „Енергийна бедност в градски райони“, с водещ партньор EMSV Хетафе, Мадрид, Испания, и пълноправни партньори както следва: Община Мая, район Порто, Португалия; Община Поморие, България; Община Етербек, район Брюксел, Белгия и Общинска Агенция за развитие на Трикала, Гърция, както и одобрение на съфинансиране по правилата на ERDF (Европейски фонд за регионално развитие);
- За кандидатстване на Община Поморие по процедура за предоставяне на безвъзмездна финансова помощ чрез подбор на проектни предложения „Утвърждаване на интеркултурното образование чрез култура, наука и спорт“ по Програма „Образование“ 2021 – 2027 г.;
- За подписване на Меморандум във връзка с изпълнение на проектно предложение FoodWISE по програма INTERREG NEXT BLACK SEA BASIN;

Общински съвет – Поморие през отчетния период е приел решения от особена значимост за обществеността в общината:

- Прие Програма за опазване на околната среда на Община Поморие за периода 2023-2030 г.;
- Одобри проектното предложение за изграждане на нови спортни площадки и реновиране на спортни съоръжения в двора на СУ „Иван Вазов“ и съгласие за извършване на предвидените строително-монтажни работи и кандидатстване по реда на Наредба 1/23 г. с Проект „Изграждане на нови спортни площадки и реновиране на спортни съоръжения в двора на СУ „Иван Вазов“, гр. Поморие“ по Програма за финансово подпомагане на изграждането и обновяването на спортни обекти – държавна и общинска собственост към Министерството на младежта и спорта;
- Прие Декларация за подкрепа на становището на „Бургаска Южночерноморска” РЛВК относно отмяна на текстове от Наредба Н-5 от 29.09.2023г. за условията и реда за осъществяване на фискален контрол върху движението на стоки с висок фискален риск на територията на Република България в частта за винено грозде;
- Одобри предоставяне безвъзмездно за управление на движими вещи – частна общинска собственост (училищни автобуси) на ОУ „Христо Ботев“ гр. Ахелой, ОУ „Отец Паисий“ с. Страцин и ОУ „Св. П. Хилендарски“ гр. Каблешково;
- Прие Декларация за подкрепа на жителите на гр. Каблешково и несъгласие за откриване на производство за предоставяне на концесия за добив на подземни богатства-строителни материали от находище „Малка Биберна“, участък „Малка Биберна-юг“, разположено в землището на  гр. Каблешково, общ. Поморие;
- Прие Решение за учредяване на безвъзмездно право на ползване на Областна дирекция на МВР Бургас, за нуждите на Районно управление-Поморие на 1 бр. моторно превозно средство, собственост на Община Поморие;
- Общинският съвет даде съгласие фондация „Котките на Поморие“ да поставя 5 бр. хранилки тип „Тръба“, за периода от месец ноември 2024г. до месец май 2025г.;
- Одобри проектно предложение за „Текущ ремонт на спортна площадка „Руски паметник“ в гр. Поморие за стимулиране на спорта и активния начин на живот“, даване на съгласие за извършване на предвидените строително-монтажни работи по проекта и кандидатстване по реда на Наредба 1/23 г., по Национална програма за споделено финансиране на инвестиционни спортни проекти 2024 г.

През отчетния период - 01.07.2024г – 31.12.2024г. на всички актове на Общинския съвет е осъществяван контрол за законосъобразност от Областен управител на област Бургас. Върнати за ново обсъждане или оспорени чрез Административен съд – Бургас решения, за посочения период са:

- Административно дело №1601 от 2024г. по описа на Административен съд – Бургас, образувано по жалба от Кмета на Община Поморие срещу Решение №282/29.08.2024г. на Общински съвет – Поморие /мандат 2023-2027г./;
- Административно дело №1662 от 2024г. по описа на Административен съд – Бургас, образувано по жалба от Кмета на Община Поморие срещу Решение №284/29.08.2024г. на Общински съвет – Поморие /мандат 2023-2027г./;
- Административно дело №2140 от 2024г. по описа на Административен съд – Бургас, образувано по Заповед №РД-09-35 от 19.11.2024г. на Областен управител на област Бургас срещу Решение №325/11.11.2024г. на Общински съвет – Поморие /мандат 2023-2027г./. Съгласно Решение №10245/12.12.2024г. на Административен съд, Решението на Общински съвет – Поморие е отменено.








	
АДАМ АДАМОВ	
				
Председател на Общински съвет – Поморие

